มีเพศสัมพันธ์กับแฟนโดยใส่ถุงยาง ซื้อยาคุมแบบ28เม็ด ประจำเดือนหมดไปเมื่อ3วันก่อนมีเพศสัมพันธ์ สามารถกินยาคุมกำเนิดเม็ดแรกได้เลยมั้ยคะ
สวัสดีค่ะ การเริ่มทานยาคุมกำเนิดเป็นแผงแรกนั้น ให้เริ่มทานภายใน 1-5 วัน นับจากวันแรกที่มีประจำเดือนมา ยาคุมกำเนิดจึงจะออกฤทธิ์ในการป้องกันการตั้งครรภ์ได้ทันทีแต่หากเลย 5 วันไปแล้ว และได้มีเพศสัมพันธ์ไปแล้ว การทานยาคุมกำเนิดหลังจากมีเพศสัมพันธ์ ยาจะไม่สามารถช่วยป้องกันการตั้งครรภ์ได้ค่ะ ต้องทานต่อเนื่องไปอย่างน้อย 7 วันก่อน ดังนั้น หากจะเริ่มทานยา ต้องงดการมีเพศสัมพันธ์ไปก่อนอย่างน้อย 7 วัน และเมื่อผ่านไปประมาณ 2 สัปดาห์หลังจากที่มีเพศสัมพันธ์ไป ก็ควรตรวจหาการตั้งครรภ์ดูด้วยค่ะ